पाइपलाइन से नहीं जोड़ने के कारण तीन वर्ष से नाकारा पड़ा जीएलआर
भीनमाल|जलदाय विभागकी लापरवाही के चलते रोपसी मार्ग पर मामाजी मंदिर के पास बना जीएलआर पिछले करीब तीन वर्षों से जलदाय विभाग की लाइन से नहीं जोड़ने की वजह से नाकारा पड़ा है। इस कारण ढाणी के वाशिंदों राहगीरों को पेयजल के लिए खासी परेशानी का सामना करना पड़ रहा है।
ग्रामीण मालमसिंह ने बताया कि जलदाय विभाग की ओर से करीब तीन वर्ष पूर्व मामाजी मंदिर के पास पेयजल के लिए टांका बनवाया गया था, लेकिन आज दिन तक उक्त टांके को जलदाय विभाग की पाइपलाइन से नहीं जोड़ने की वजह से लोगों को भारी परेशानी का सामना करना पड़ रहा है। जबरसिंह मेघाराम ने बताया कि उक्त जीएलआर को जलदाय विभाग की पाइपलाइन से जुड़वाने के लिए संबंधित अधिकारियों को अवगत करवाने के बावजूद समाधान नहीं किया जा रहा है। इस कारण ढाणी के वाशिंदों में भारी आक्रोश व्याप्त है।
ग्रामीणों ने चेताया कि यदि उक्त जीएलआर शीघ्र ही पाइपलाइन से नहीं जोड़ा गया, तो मजबूरन ढाणीवासियों को धरना प्रदर्शन का सहारा लेना पड़ेगा।
भीनमाल. निकटवर्तीभागलभीम में सूखा पड़ा जीएलआर।
hin_Deva hin_Deva hin_Deva hin_Deva hin_Deva